
A mosonmagyaróvári lovasiskola három ménvonalának vizsgálata a díjugrató szakágban

Vizsgálataimat a mosonmagyaróvári Lajta-Hanság MEDOSZ SE színeiben versenyzett Ramzes-, Aldato-, Kemál-vérvonalú lovakon végeztem. A mosonmagyaróvári lovasiskola 1963-ban jött létre, a vizsgálat időpontja 2005-ig terjed, két meghatározó import mén számottevő teljesítéséig. 
Vizsgálataimat az alábbi szempontok alapján végeztem:
A Lajta-Hanság színeiben kiemelkedően szerepelt lovasok
A három ménvonal ivadékai a lovasiskolában
A legtöbb versenyszezont végig versenyzett lovak a Lajta-Hanság színeiben
A Nyugat-Magyarországi Területi Bajnokságában legtöbb első helyezést elért vérvonal, illetve ló, Ramzes-, Aldato-, Kemál-vonalat vizsgálva, a Lajta-Hanság színeiben
A legtöbb Nyugat-Magyarországi Területi Lovasszövetség bajnoki címet elnyert ló, illetve vérvonal a Lajta-Hanság színeiben
Lucnaor és Master átlaghelyezése 2000-től 2005-ig
Lucnaor és Master legmagasabb pályái 2000-től 2005-ig
Lucnaor és Master összehasonlítása a 2003.évi eredményei alapján
Vizsgálataim során megállapítható, hogy rendkívül szép eredményekkel és teljesítménnyel hívta fel a figyelmet magára a mosonmagyaróvári Lajta-Hanság színeiben versenyzett Ramzes-, Aldato-, Kemál - ivadékok. Hogy a kitűzött célomat erősítsem és alátámasszam, nem utolsó sorban meghozzam a tenyésztők kedvét és figyelmét ehhez a három, jól bevált, kiváló vérvonalhoz; röviden ismertetek pár lovat, amelyek napjainkban (2022) is rendkívül helytállóak, a díjugratás élmezőnyében szerepelnek, és őseik között szerepel Ramzes, Aldato és Kemál.
Flóra felmenői között Kemál xx a harmadik, Ramzes és Aldato az ötödik ősi sorban szerepel. Flóra a 2014. évi tenyészverseny 5 éves lovak kategóriájának győztese volt. 2018-ban megnyerte a Kanca- és Ménverseny Szuperdöntőjét, 
Zordon felmenői között Aldato a harmadik, Ramzes az ötödik ősisorban szerepel. Zordon az egyik legeredményesebb magyar sportló fajtájú fedezőmén. Horváth Balázs lovasával az egyik legstabilabb magyar válogatott kerettag volt.
Casall felmenői között Ramzes és Aldato a negyedik ősisorban szerepel. Rolf-Goran Bengtsson lovasával 39 Global Champions Tour-on (GCT) vett részt, ezekből 10-et megnyert.
Következtetésképp bátran kijelenthető, hogy Ramzes van leginkább jelen a 21. század sportlótenyésztésében. A sportlótenyésztés egy világhírű ménvonala. A lótenyésztésben, így a díjugratásban is rendkívül fontos a lovak saját teljesítményén kívül, az ivadékok vizsgálata is. Dolgozatomban ennek fontosságára kívántam felhívni a figyelmet.
 
 
 



